לק"י טו בשבט תשעו

התעוררות רחל ולאה בגאולת ישראל 

א. 
רמח"ל, כללים ראשונים, לב:
ענין שתי נוקבין לאה ורחל הוא, כי שני שרשים יש לישראל: 
א' - שורש כללי לכל האומה, לרעים ולטובים, מצד היותם ישראל. 
ודבר זה משתרש בשרשים גבוהים בבחינת שרשי ההארות העליונות, שאינם עשויים אלא בשביל ישראל, וישראל הם השתלשלות מן האורות העליונים. אך אין עיקר ההנהגה תלויה בזה, ועל כן אין לשורש זה תולדות רבות, אע"פ שהוא ענין עיקרי וגבוה. 
[ב' -] אך יש שורש אחד לישראל לפי בחינת מעשיהם, והוא השורש שנופלים בו המצבים הרבים המתחלפים דכנסת ישראל. ותולדות השורש הזה רבות מאוד, שבזה תלויים כל המקרים המתחדשים בהנהגה, אם לטוב אם למוטב. 
וזה ענין לאה ורחל. לאה היא שורש ישראל, והיא גבוהה מאוד, שנעשית ממלכות אימא, והיא במקום המוחין. אך אין בה כל השינויים שיש לרחל, ואין הזיווג עמה עיקרי, אדרבא, היא עלמא דאתכסיא. 
אך רחל היא שורש התחתונים לפי ענין מעשיהם, המשתנית במצביה לכל התחלף ענין התחתונים בזכותם, ועיקר ההנהגה תלויה בה, והיא עקרת הבית, והזיווג העיקרי הוא בה. וחידוש ההשפעה צריך שיהיה בזיווג רחל, והעיקר בזיווג ישראל ורחל. אך השלמת ההשפעה בכל תנאיה נעשה בשאר זיווגי היום בזיווגי לאה:

רמח"ל, קנאת ה' צבאות, חלק ב', (מהדורת הרב חיים פרידלנדר), עמ' ק"ב: 
והנני צריך להודיעך עתה סודות גדולים בענין יוסף ומכירתו והרוגי מלכות והבן מאד. 
דע כי מאז חטא אדה"ר, התהלכו הדברים בעולם בדרך שבו יהיו נתקנים כל הקלקולים אשר נמשכו מחטאו. והנה מאז הוכן התיקון בסוד שני המשיחים. ופירוש הענין - כי עץ החיים ועץ הדעת הם סוד הפנימיות וחיצוניות, שהיו צריכים להתחבר בחיבור גדול. כשיהיה החיצוניות שלם לגמרי, ראוי להתחבר עם הפנימיות, וזה בהסרת הרע שבעץ הדעת הזה, שהוא הס"א היונקת ממנו, שהיה סר אם לא היה אדם חוטא. ואז היה גופו ונשמתו ג"כ מתחברים זה בזה, לינק אור הקדושה לנצח. וכיון שחטא, הנה נפגם החיצוניות, ששלט עליו הרע, ואז גופו נעכר, והוא צריך למות, שבזה נמצא התקון שימצא לו, עד שובו להבָנוֹת ולהתחבר עם הנשמה לחיים נצחיים. 
והנה, הנפגם באמת הוא עץ הדעת, והוא הצריך לתקן עד שיוכל להתחבר בו עץ החיים כבראשונה. ונמצא בכאן שנים צריכים תקון - אחד החיצוניות שיוכל להתחבר בו הפנימיות, ואחד - הפנימיות - שיתחבר בחיצוניות. ובסוד החיצוניות נתקנים כל עניני הגלות כולם וגאולתם, ששלימותה היא חיבור הפנימיות בחיצוניות. וזה ענין השני משיחים, כי משיח בן יוסף הוא בסוד השמאל, והוא בסוד החיצוניות הצריך לכל התיקונים האלה. ומשיח בן דוד הוא בסוד הימין, הצריך שיהיה מתחבר אליו, והגאולה שלמה. וזהו סוד (ישעיה יא, י) "והיתה מנוחתו כבוד".
ובהגיע עת להיכנס בעוביה של קורה באלה התקונים, והיינו ביעקב שהוא בחיר שבאבות ומעין שופריה דאדם, משם והלאה נמצא ענין שני המשיחים האלה הולך ומזדמן. וזה כי הוא [יעקב] לקח שתי נשים: לאה ורחל, וסודם פנימיות וחיצוניות השכינה. ומִלֵאה היה צריך לצאת משיח בן דוד לתקון הפנימיות, ומרחל משיח בן יוסף לתקון החיצוניות. וכבר שמעת שהקלקול העצמי היה בחיצוניות, ולכן מכאן נמשכו כל הקלקולים שבאו אח"כ בכל העניינים. וקין בו מתחיל ענין זה, כי הוא סוד הגבורות, והבל סוד החסדים. ונמצא שהם עצמם בחינות פנימיות וחיצוניות. ובקין יצאה זוהמת הנחש שהוטלה בחיצוניות הזה, שהוא סוד הגוף שנעשה כתנות עור, ושם ג"כ נתקלקלו הדברים. והתפשטות הדבר עד יוסף, שלו נתנה בחינה זו של מב"י לתקן, כנ"ל; וליהודה בחינת מב"ד, והם שניהם מלכים בסוד (תהלים מח, ה) "כי הנה המלכים נועדו", וכמבואר במדרש. 
ותבין ג"כ שמב"ד הוא בתפארת, והוא הזכר בסוד הפנימיות העומד לנגד לאה. ומב"י ביסוד, בסוד החיצוניות העומד לנגד רחל. וכבר נתבאר במקום אחר ענין זה של לאה איך היא פנימיות הנוק', והלא אינה אלא אחורי אימא שנפלו, כי שני הדברים אמת, והרבה דרושים נאמרים בענין לאה לפי בחינות שונות שבה, ואין כאן מקום להאריך בזה:

רמח"ל, אגרות רמח"ל, (מהדורת הרב מרדכי שריקי), אגרת פ"ט (עמ' רס"ח-רס"ט):
[מתוך אגרת למורו, ר' ישעיהו בָּאסָאן (1739-1673). הרב באסאן, תלמיד ר' משה זכות (גדול מקובלי איטליה במאה ה-17 והמפיץ של תורת האר"י באיטליה ובאירופה) ובעלה של יוכבד, נכדתו. בין השנים 1723-1715 היה רב בפדובה ובה הכיר את רמח"ל ושימש כרבו ומגינו הגדול בעת המחלוקת עליו. מאוחר יותר כיהן כרבה של רג'ו אמיליה שבאיטליה. משורר ופייטן, פוסק ומקובל] ...
ואמת אגיד כי אחרי אשר חשבתי ושיניתי ושלשלתי לקבוע לי חוק התנהג כראוי, זה חזיתי ונתון אל ליבי: כי ודאי דרך האדם לא יתכן אלא שיהיה קבוע ועומד לעשות נחת רוח ליוצרו – הלא זה לתקן השכינה ולבנות אותה, כמסור לבנ"י עם קרובו, אשר על כך אמרו "עת לעשות לה'", "גבורי כוח עושי דברו", "כי אם בזאת יתהלל המתהלל", "זאת הייתה לי", "וכסיל לא יבין את זאת", כמוזכר בר"מ ובתיקונים.
ואגב אומר לו דבר אחד ממה שפירשתי אתמול על פסוק: "העצמות האלה כל בית ישראל המה, הנה אומרים יבשו עצמותינו ואבדה תקווותינו נגזרנו לנו (יחזקאל לז, יא) – כי שני מיני אהבה יש: אהבת הקב"ה ואהבת השכינה. 
אהבת הקב"ה היא הנמצאת בכל חסידי ישראל השומרים משמרת אלוקיהם באמת והחרדים על כל דבר מצווה – סור מרע ועשות טוב. אך אהבת השכינה היא החפץ והתשוקה לתקן השכינה תיקון ממש ע"פ סדריה ומדריגות בניינה וזה הנבחר לה' מכל המעשים, אשר בזה שובחו כל איתני עולם וההפרש בין קמאי לבתראי. אמנם שורש לכל – בספירות, ושתי העבודות מושרשות בשתי הנו' – לאה ורחל. והענין, כי עבודת המלך בשכינה היא תמיד, אך יש פנימיות הנוק [לאה] שאין בה עליה וירידה אלא עומדת בהשוואה להשלים הז"א לעשר ספירות, וזה סוד "עצם מעצמי" שאינו משתנה. אבל רחל, עקרת הבית, היא הבשר שלפעמים הוא שמן ולפעמים נעשה רזה, וזה ענין הקלקולים והתיקונים הנמצאים בה.
ואמת שהייתי צריך לפרש דברי אלה יותר, אך איני רוצה לצאת מענייני. כלל הדברים: העובדים העבודה הכללית משתרשים בלאה, סוד 'העצם', והעובדים על דרך תיקון השכינה משתרשים 'בבשר' שהיא רחל. ובסוף הגלות כבר הדברים ש"אין מנהל לה – לרחל – מכל בנים ילדה", ונמצאו כל ישראל "עצמות יבשות"[footnoteRef:1] [בחינת לאה] ממש.  [1:  יחזקאל ל"ז: 
(ד) וַיֹּאמֶר אֵלַי הִנָּבֵא עַל הָעֲצָמוֹת הָאֵלֶּה וְאָמַרְתָּ אֲלֵיהֶם הָעֲצָמוֹת הַיְבֵשׁוֹת שִׁמְעוּ דְּבַר יְדֹוָד:
(ה) כֹּה אָמַר אֲדֹנָי יֱדֹוִד לָעֲצָמוֹת הָאֵלֶּה הִנֵּה אֲנִי מֵבִיא בָכֶם רוּחַ וִחְיִיתֶם:
(ו) וְנָתַתִּי עֲלֵיכֶם גִּדִים וְהַעֲלֵתִי עֲלֵיכֶם בָּשָׂר וְקָרַמְתִּי עֲלֵיכֶם עוֹר וְנָתַתִּי בָכֶם רוּחַ וִחְיִיתֶם וִידַעְתֶּם כִּי אֲנִי יְדֹוָד:] 

והנני מקצר בזה, ואם יחפוץ באחרת ארחיב לו. ואשוב לענייני, כי זה כל האדם להיות עבודתו בהאהבת השכינה נוסף על אהבת הקב"ה. ועל כן צדקו דברי האריז"ל באמרו שעיקר עסק האדם אין לו להיות אלא בפנימיות התורה, שזה לבדו הוא המאיר לשכינה, כאמור בזוהר[footnoteRef:2] ובתיקונים שרק ברזי תורה נאמר "וראיתיה לזכור ברית עולם". הלא כה דבריו הובאו ב'שערי ציון' להיות גליו לכל העמים: שמי שהוא חריף יעיין שעה אחת או ב' על היותר בהלכה ושאר היום ברזי תורה. ומי שאינו חריף כל יומו לא יהיה אלא בפנימיות ולא בחיצוניות. וזה דבר אמיתי בלי ספק שזה הנרצה לה' אלוקינו, כי גם לא יקבלו הדבר הזה רבים מחכמינו, אבל אין לנו אלא דברי אמת.  [2:  זוהר ג, רט"ו, א-ב: 
ובזמנא דאתחרב בי מקדשא, אוקמוה, דעבדים חפו ראשם, ונתדלדלו אנשי מעשה, ודאי אנשי מעשה אתקריאו על שם מטרוניתא, דאתמר עלה (משלי לא כט) רבות בנות עשו חיל, ואת עלית על כלנה:
אבל אי אית צדיק, דזכווי ועובדוי לאנהרא בהון מטרוניתא, ולמפשט מינה לבושי קדרותא דפשטין, ולקשטא לה בלבושין דגוונין נהירין דרזין דאורייתא, מה כתיב ביה, וראיתיה לזכור ברית עולם, וראיתיה ברזין נהירין דאורייתא... ובאלין רזין אתמר, וראיתיה:
תרגום חופשי: ובזמן שנחרב בית המקדש העמידוהו שעבדים חפו ראשם ונתדלדלו אנשי מעשה, ודאי הם נקראים אנשי מעשה על שם המלכות, שנאמר עליה: רבות בנות עשו חיל ואת עלית על כולנה. אבל אם יש צדיק שזכויותיו ומעשיו הם להאיר בהם את המלכות ולהפשיט ממנה את לבושי הקדרות של הפשט [נטול הסוד] ולקשה בצבעים מאירים של סודות התורה, מה כתוב בו? וראיתיה לזכור ברית עולם; וראיתיה, היננו בסודות המאירים של התורה, ובאלו סודות נאמר "וראיתיה".] 


ב. 
האר"י, טעמי המצוות, פרשת שלח: 
יזהר להוציא תרומות ומעשרות מהיין שקונה מהחנוני בעל היין כי רוב בני הדור אינם בקיאים במעשרות ובע"ה חשודין בענין המעשרות והוי כענין דמאי. אך ענין המעשר ראשון סוד חזרת אור רחל שהיא בסוד ארץ ישראל ושרש לוי הג' שבדעת ז"א ששם שרש' ולכן הוא א' מעשרה כי הנוק' נקודה א' מי' הנקודות שיצאו. אך ענין המעשר שני לאה סוד חזרת אורה למקומה בבינה מ"ל דאמא שלא יתאחזו בה החיצונים ולכן נאכל בירושלים מקום לאה סוד ל"מ דצלם שהמ' ההיא נק' ירושלים של מעלה כי ציון הוא רחל אך ירושלים היא לאה העומדת בל"מ .

לקוטי תורה, פ' ויצא: 
ורחל היתה יפ"ת דע כי ירושלים סוד לאה דינא קשי' יר"ו של"ם ש' אלהים דיוד"ן ר' אלקים בריבוע יול"ם גי' אלהים כי ירושלים דינא קשיא גם ירושלם [שלם] היינו ש"ע נהורין שיורדין בפנים של לאה. ציון נגד רחל דינא רפיא והנה רחל נק' יפ"ת לפי שהיא אב"א עם ז"א וניכרין פניה אבל לאה היות' פנים נגד אחור ולא ניכר פניה לא נאמר בה יפ"ת וכנגד ד' קשר של תפילין שבראש והוא נגד עורף הראש פנים נגד עורף ז"א ולא כן רחל:

הראי"ה קוק, אורות ישראל א, ט"ז:
העלאת כנס"י במדרגתה העליונה כ"ז שיש חילוק עמים בעולם – זאת היא מדריגת ציון. 

הראי"ה קוק, אורות מרן הרב – בתוך: שיחות הרצי"ה, אלול תשנ"ז, עמ' 12: 
צערי התדירי הוא קנאת הקודש. מכאוב דוקר חודר בנשמתי בהיותי רואה, שהמחשבות החילוניות והשאיפות החילוניות מתפשטות בעולם, לוקחות לבבות, קונות נפשות ומתגשמות במעשים, ושאיפות הקודש ורעיונות הקדושה מונחים כאבן שאין לה הופכין, אין מטפל בהם ואין מי שיסביר אותם, שירחיבם, שיחבבם על הקהל הרחב ושיתן להם מהלכים בפועל ובמעשה.
על זה הנני חולה, והנני סובל יסורי נפש נוראים, שהם הם יסורים של אהבה שלי  המביאים אותי לקרוא בקול את הכרוזים על-דבר תחית הקודש ועל-דבר דגל ירושלים. 

הראי"ה קוק, אגרות הראי"ה, ד', אגרת תתקצ"ד: 
ב"ה ירושלים עיה"ק י"ד כסלו התר"פ 
לכבוד הרב הגאון החכם המפורסם מו"ה חיים הרשענזאהן שליט"א, רב רהובאקען. 
... ובדבר תנועת התחיה הלאומית שלנו עצמה, חושב אני שמימות הרצל עד עכשו נתגלתה רק בצד החול שלה, שהוא ג"כ דכר חביב ונכבד מאד, ועתיד החול להיות בסיס לקודש, שעליו תבנה כל חמדת ישראל. וכדי להשלים את תנועת התחיה ולהעלותם לרום מעלתה, שעליו תבנה כל חמדת ישראל. מוכרחים אנחנו ליצור את צד הקודש שבתנועה, שראוי לציין אותה בשם "ירושלים", כשם העיר אשר ד' שמה, כמו ששם "ציון" מציין את הרעיון החלוני של המדיניות, כן יציין שם "ירושלים" את הרעיון של המקדשיות, לכל האידיאלים הטהורים העומדים לצאת ממנו לישראל ולאדם, ושתי התנועות יחד ילכו במצב של ידידות ועזרה הדדית, אבל ג"כ במצב חפשי ובלתי משועבד. אז יאיר מכל צד אור מכובד להדר את הצד... ויהי' לנו יפעת חול והדרת קודש גם יחד, יוצאים וזוהרים מ"ציון" ומ'"רושלים". 
ולמטרה זו נוסדה ונתרכוה פה כעת התרכזותנו בשם "הסתדרות ירושלים", האומרת, שכל איש ישראל צריך להיות ציוני, כדי לעבוד עבודת החול של האומה, וצריך להיות ירושלמי, כדי לעבוד את עבודת הקודש שלה. וכל הסתדרות צריכה להיות מונהגת מכחות המתאימים לה, הסתדרות הציונית החלונית - מאנשי חול מומחים לענינם, והסתדרות הירושלמית הקדושה -מאנשי קודש מומחים לענינם. פרטי דברי הדיעות שכתבתי בזה צריכים הם ביאור גדול, בין מצד ההלכה בענין המקדש, בין מצד ההגדה ויושר הדיעות, אשר אקוה בע"ה שאסדר הדברים בבירור לימים שיבואו על"ט. ומאד אשמח אם יבא כת"ר עמנו בדברים תדיר, בעניני הכלל ועניני אה"ק ועקו"ת, וכל פרט הצפיות של ישועת ד' שאנחנו מקוים שילכו הלוך ואור על עם ד' ונחלתו. 
והי' זה שלו' וברכה באהבה נאמנה כנה"ר ונפש ידי"ע דוש"ת, 
הק' אברהם יצחק ה"ק עבד לעם קדוש על אדמת הקודש ועובד עבוה"ק פעה"ק ירושלים תובב"א. 


שם, אגרת א'רסב: 
ה' חנוכה ה' יקירי לבבי חברי צעירי ישראל בנוייארק, הנאמנים לדגל קדשנו ירושלים, שלו' וברכה מקודש. 
לשמחת לבבי קבלתי את מכתבם היקר, ומקרב לב נאמן אברכם על אמון רוחם לקדושת שאיפותינו הקדושות הקשורות בהסתדרותנו הקדושה "ירושלים". ועל דבר פעולות הדרושות לשעה, הנה תוכן הישיבה המרכזית הקדושה עומד הוא כעת בראש. מצאנו ב"ה תלמידים יקרים נוספים, העתידים להיות בע"ה גדולים בישראל, והננו צריכים להתחיל בעבודת הבנין. בלונדון נוסד ג"כ ועד לבנין הישיבה וכלכלתה, והוא כמובן מקושר ביחוסים עם דגלנו ירושלים. במדינת שווייץ יש לנו הסתדרות סדורה. בתור חומר ספרותי ראוי להשתמש בספרים הנדפסים שלנו כמו אגרות ראיה, אורות, אורות התשובה, שישלחו לכם אי"ה. ונקוה, שאורגן ספרותי יסודר בקרוב לבאר את תכונתה של תנועתנו הקדושה ותעודתה, לחדש בפאר הדרת קדש את כל ערכי התחיה הלאומית ובנין עמנו בארץ ישראל... 
חזקו ואמצו ועשו חיל, וד' יצוה עליכם את ברכתו, ממכון הקודש מציון וירושלים אשר אהב סלה. אחרי קבלת תשובה על מכתבי זה הקצר, - שהנני כותבו טרם הספקתי לנות כהוגן מעמל הדרך - וקבלת האורגנים שלכם, אקוה לכתב לכם ביתר ביאור. 
והנני בזה חותם בברכת אחים מהר הקודש מירושלים., אברהם יצחק הכהן קוק 

שם, אגרת א'רסג: 
ה' חנוכה ה' לכבוד ועד הסתדרותנו הקדושה ירושלים בשויץ וביחוד לכבוד ידידינו הרה"ח המרומם מו"ה מרדכי ד"ר כהן שליט"א ומשפחתו היקרה, והיו"ר היקר והנכבד מר ראקאווסקי שליט"א, שלו' וברכה מקודש. 
אחדשה"ט באה"ר אתכבד בזה להודיע לאהובינו היקרים מבואנו ב"ה שלם לעה"ק, ומצאתי את אהובינו כולם שמחים לקבל פני באהבה והדרת קודש. ותל"י תלמידי מרכזנו החדשים ואשר נתוספו עליהם במשך זמן נדודי בגולה ברוכי ד' וראוים להיות לאבן הפנה ומוסד יקר בבנין הישיבה המרכזית לישראל בירושלים, שהננו הולכים לעסוק בחסדי ד' בבנינה והקמתה. 
ואתם אחי היקרים התחזקו נא בעבודת הקודש והרימו בכבוד את דגל ירושלים ברב עז והדר, והשתדלו להתאגד ביחד עם נאמני דגלנו אשר בנויארק, הם אגודת "צעירי ישראל", צעירים נחמדים שלמי אמונים, שמספרם בכללות יעלה בערך שנים עשר אלף כן ירבו, הנתונים באהבה והכרה חודרת בקדושת דגלנו הקדוש ירושלים וערכו הגדול, לבסס את כל תנועת התחיה הלאומית בבוסם קודש ואור יראת ד' ובינת קדש. מסרו נא ברכת שלומי ואהבתי הנאמנה לכבוד הרב המאוה"ג לתורה ולתעודה, הגאבד"ק שליט"א, השי"ת ישלח לו מהרה רפואה שלמה בתוך שאר ח"י ויאריך ימיו ושנותיו בטוב ובנעימים, ויזכה לעלות לציון ברנה דשן ורענן עם הרבנית הכבודה היקרה תחי' וכא"ל יתברכו ברב טוב סלה, 
כעתירת אוהבם הנאמן לעד חותם בברכה מהר הקודש מירושלים. הק' אברהם יצחק ה"ק 

